Fakta om turné- og arrangørstøtten for rock og populærmusikk
(tidl. TTF-ordningen).

Tilskuddsordningen het tidligere turné-, transport- og festivalstøtten (TTF-ordningen), men skiftet navn i 2004 til turné- og arrangørstøtte for rock og populærmusikk. Ordningen har fra i år også blitt lagt inn under Norsk kulturfond. 

Total budsjettramme for 2004 er 4,545 millioner kroner.

Ved 2. tildeling 2004 ble det gitt tilskudd til følgende formål:

	Artister på turné i Norge:		kr    762 500
	Artister på turné i utlandet: 		kr    830 000
	Festivaler og arrangører:		kr    635 000

	Antall søknader 2. tildeling 2004: 211
	Antall tildelinger: 61
	Total søknadssum: 13,3 millioner kroner

Turné- og arrangørstøtten er rettet mot utøvere og arrangørleddet innen de populærmusikalske sjangerne. Målgruppen er band og artister som allerede har markert seg regionalt, nasjonalt eller internasjonalt og arrangører som kan vise til et samsvar mellom program, innhold og aktivitetsnivå.

Støtten inndeles i tre kategorier:
Norgesturneer, utenlandsturneer og festivaler og arrangører.

I fordelingen av midler vektlegger Kulturrådet å prioritere:
- artister med et personlig uttrykk innen sin sjanger og som står foran en kunstnerisk og markedsmessig utvikling
- arrangører med et godt gjennomarbeidet program og et realistisk ambisjonsnivå

Ordningen har et eget utvalg med følgende medlemmer:
Sverre Fossen (utvalgsleder)
Henrikke Helland
Maja Solveig Kjelstrup Ratkje
Håkon Rundberg
Kristin Winsents